มันดีตรงที่บรรยากาศเก่าๆ อากง อาแปะ มานั่งกินกันที่นี่เยอะ คนเยอะตลอด ของสดใหม่ ร้านแต่เตี้ยมหัวมุมโก้งโค้งเจ้านี้ หากวันธรรมดาก็จะมีรถขับผ่านไปมาเพราะอยู่ระหว่าง โรงเรียนแสงทอง โรงเรียนวิริยะเทียน และโรงเรียนธิดานุเคราะห์

สำหรับการเสริฟนั่ง นั่งลงได้เลยโต๊ะที่ว่างจะมีคนมาถามออเดอร์น้ำ  ส่วนออเดอร์อื่นๆนั้น ทางร้านจะยกมาให้ดูถึงโต๊ะแล้วค่อยหยิบเอาตามอัธยาศัย ยกเว้นไข่ลวกสั่งเพิ่มได้เลย

-ข้าวเหนียว ที่นี่คืออันที่มีถ้วยคว่ำปิดไว้ค่ะ ต้องเอาถ้วยออกถึงจะเห็นข้าวเหนียว บางคนไม่รุว่ามันคืออะไร  เป็นข้าวเหนียวมี่มีไส้โป๊ะอยู่ด้านบน ต้องแบ่งกินให้พอกับข้าวเหนียวทั้งถ้วย (ด้านในไม่มีเนื้อนะคะมีเท่าที่เห็นมาตั้งแต่ 20 ปีก่อนแล้ว ออริจินอลมาก)

-ซาลาเปาหมูแดง เจ้านี้หมูแดงมาทั้งมันและเนื้อสับ กินแต่หมูแดงมาตลอด 20กว่าปี ชอบมากกว่าหมูสับค่ะ

-ขนมจีบ อันนี้อาจจะรสชาติแน่นๆ เหมือนจะมาใช้ของ ฟรอซเซ่น

-ก๋วยเตี๋ยวหลอด ไส้หมู ห่อด้วยก๋วยเตี๋ยวเส้นใหญ่  อร่อย หมูสับให้รสชาติหวานมัน 

-กระดูกหมูที่นี่ ต้มหม้อใหญ่แล้วมาตักแบ่ง ทำให้ได้กระดูกหมูที่ต้มมาค่อยข้าเปื่อยแต่เป็นชิ้น รสชาติ เค็มๆหวานๆ และมันจากหมูด้วยอีกหน่อยนึง

-ไข่ลวก คือไข่ลวก ทำมาดีเลย ลวกพอดีๆแบบคนชำนาญ

-ชาเย็น เข้มข้นถึงใจ สั่งเพิ่มเลย